
1. ĮVADAS
1.1. Tikslinė paskirtis

       Taktinio lygmens (iki bataliono lygmens) pirmojo asmens vaizdo (angl. First Person View - FPV) principu veikiantis kovinis oro dronas valdomas radijo ryšio pagalba (toliau FPV KOD RRV), skirtas atlikti operatoriaus valdoma ataką prieš gyvąją jėgą ir techniką. 
2. FPV KOD RRV REIKALAVIMAI  
2.1. FPV KOD RRV turi būti nauja ir neeksploatuota, pagaminta ne anksčiau kaip prieš 12 mėn. nuo pirkėjo ir pardavėjo priėmimo–perdavimo akto pasirašymo datos. 
2.2. BOS gamintojas arba tiekėjas turi užtikrinti, kad FPV KOD RRV valdymo programinė įranga būtų programuota/adaptuota Lietuvoje. 

2.3. FPV KOD RRV reikalinga debesijos paslauga, tokios paslaugos  infrastruktūra būtų tik NATO ir (ar) Europos Sąjungos valstybėse. 
2.4. FPV KOD RRV vadovaujantis LR viešųjų pirkimų, atliekamu gynybos srityje, įstatymo 40 str. 9 dalimi, turi nekelti grėsmės nacionaliniam saugumui.

2.5. FPV KOD RRV sudėtyje naudojamos navigacijos sistemos, procesoriai, vaizdo perdavimo ir belaidžio ryšio sistemos turi būti sukurti ir pagaminti Europos Sąjungos, NATO valstybėse, Izraelyje, Pietų Korėjoje arba Japonijoje.. 

2.6. FPV KOD RRV spalva: pagrindinės FPV KOD RRV konstrukcijos dalys (rėmas, propeleriai, varikliai) turi būti matinės tamsios žalios, juodos arba pilkos  spalvos. 
2.7. FPV KOD RRV turi veikti tamsiu paros metu ir blogo matomumo sąlygomis.
2.8. FPV KOD RRV turi būti pagamintas pagal kopterio modelį ir užtikrinti VTOL (angl. Vertical Take off and Landing). Pakilimas į orą turi būti vykdomas nuo stovo, tiekėjas gali pasiūlyti ir kitų sprendimų..
 
2.9. FPV KOD RRV skrydį tūri užtikrinti elektriniai varikliai su akumuliatoriumi.

2.10. FPV KOD RRV rėmo dydis   ne mažiau kaip  10 colių colių propeleriams (angl 10 inch FPV )

2.11. FPV KOD RRV minimali gabenamo kovinio užtaiso masė – ne mažiau kaip 3 kg (neskaičiuojant sumontuotos FPV KOD RRV įrangos ir baterijos). 
2.12. Kovinis užtaisas turi būti tvirtinamas prie FPV KOD RRV panaudojant  tvirtinimą atitinkanti STANAG 4694 NATO Accessory Rail reikalavimų.
2.13.  FPV KOD RRV valdomo skrydžio maksimalus nuotolis su 3 kg. kroviniu  – ne mažiau kaip 20 km. 

2.15.  FPV KOD RRV  vadovavimo - valdymo/vaizdo perdavimo  dažniai gali būti išdėstyti nuo 430 MHz iki 7 GHz ruožuose. Gali būti panaudoti ir kiti dažnių ruožai ir jų deriniai.
2.16. Siekiant užtikrinti FPV KOD RRV  valdymo ir video perdavimo kanalų atsparumą radijo trukdžiams, esant elektroninės kovos sąlygoms.  FPV KOD RRV  valdymo sistema turi:

2.16.1. užtikrinti radijo spektro stebėjimo, radijo trikdžių aptikimą 
2.16.2 automatinį radijo trikdžių pažeisto kanalo vengimą. 
2.16.3 Valdymo sistema tūri automatiškai arba operatoriaus sprendimu (pagal poreikį)  perjungta  į kitą dažnių ruožą ir taip išvengti FPV KOD RRV valdymo ir video  kanalų blokavimo.
2.17 Siekiant užtikrinti optimalų FPV KOD RRV valdymo ir vaizdo perdavimo sistemų veikimą, FPV KOD RRV ir antžeminės valdymo stoties antenų bloke naudojamų antenų stovinčiosios bangos koeficientas (SWR, angl. Standing Wave Ratio) visame ryšio sistemos darbiniame dažnių ruože turi būti ne didesnis kaip 1,6:1.
2.18. FPV KOD RRV valdymo sistemoje turi būti įgyvendinta funkcija, leidžianti operatoriui iš ne mažesnio kaip 500 m atstumo užfiksuoti pasirinktą taikinį FPV KOD RRV atmintyje ir valdymo pultu koreguoti taikymosi tašką. Operatoriui praradus FPV KOD RRV skrydžio kontrolę, FPV KOD RRV turi autonomiškai tęsti skrydį į operatoriaus užfiksuotą taikinį ir jį pasiekti..  
2.18.1. Tokia funkcija, leidžianti operatoriui užfiksuoti pasirinktą taikinį FPV KOD RRV atmintyje, panaudojant vieną FPV KOD RRV, turi užtikrinti pataikymo tikimybė ne mažesne kaip 0,8.
2.19. FPV KOD RRV turi būti aprūpintas smūginio inicijavimo prietaisu (toliau – IP) (angl. impact initiator). IP negali būti eksperimentinis gaminys ir turi būti sertifikuotas ir (arba) kodifikuotas Lietuvos Respublikos krašto apsaugos ministerijos arba Ukrainos gynybos ministerijos.

2.20. IP gali būti integruotas į FPV KOD RRV konstrukciją arba turi būti lengvai tvirtinamas prie FPV KOD RRV korpuso išorės.

2.21. Siekiant užtikrinti personalo saugą, FPV KOD RRV naudojamas IP, nepriklausomai nuo IP konstrukcijoje įdiegtų fizinių saugos priemonių, turi užtikrinti galimybę kovinį užtaisą perjungti į kovinį režimą valdymo pultu skrydžio metu, FPV KOD RRV nutolus nuo draugiškų pajėgų.

2.22. FPV KOD RRV kovinio užtaiso būsena (saugi arba aktyvuota) turi būti atvaizduojama valdymo pulto ekrane.

2.23. Kovinio užtaiso būsenos atvaizdavimas valdymo pulto ekrane turi būti pagrįstas IP perduodamu faktinės būsenos signalu, o ne iš valdymo pulto į skrydžio valdiklį perduodamos valdymo komandos reikšme.
2.24. FPV KOD RRV valdymą turi užtikrinti valdymo komplektas, kurį sudaro:

· FPV KOD RRV valdymo pultas;

· operatoriaus vaizdo akiniai;

· antenų blokas, jungčių ir teleskopinio stovo komplektas;

· papildomas vaizdo stebėjimo monitorius, kuriame turi būti galima stebėti operatoriaus matomą vaizdą. Monitoriaus ekrano įstrižainė – ne mažesnė kaip 10 colių;

2.25. FPV KOD RRV valdymo komplektas turi užtikrinti galimybę FPV KOD RRV operatoriaus gaunamą vaizdą realiuoju laiku perduoti į vadavietę ar kitas nutolusias vietas, prijungus valdymo komplektą prie išorinio IP duomenų perdavimo tinklo. Įranga turi suteikti galimybę vaizdą perduoti naudojant bent vieną iš šių išorinio ryšio sprendimų: palydovinį ryšį (pvz., „Starlink“), mobilųjį ryšį (4G/5G) arba kitą IP duomenų perdavimo tinklą. Išorinė ryšio įranga ir (arba) ryšio paslaugos į FPV KOD RRV valdymo komplekto sudėtį neprivalo būti įtrauktos. Valdymo komplektas turi palaikyti H.264 ir (arba) H.265 vaizdo kodavimą. 
2.26. FPV KOD RRV valdymo komplektas turi būti sukonstruotas taip, kad jo sudedamąsias dalis (be teleskopinio stovo ir 50 m kabelio) būtų galima paskirstyti tarp įgulos narių ir transportuoti atskirai.

2.27. Kiekvieną atskirai transportuojamą FPV KOD RRV valdymo komplekto dalį turi būti įmanoma transportuoti vienam kariui, dėvinčiam kovinę ekipuotę ir nešančiam asmeninį ginklą, kovinį komplektą bei asmeninės balistinės apsaugos priemones.

2.28. Bendras transportuojamo FPV KOD RRV valdymo komplekto svoris (be teleskopinio stovo ir 50 m kabelio) turi neviršyti 15 kg.

2.29. FPV KOD RRV valdymo komplekto išnešamas teleskopinis stovas turi turėti:

· integruotą kompasą;

· antenų bloko pasukimo 360° horizontalioje plokštumoje sistemą;

· ne mažesnį kaip 12 m iškėlimo aukštį;

· antenų bloką.

2.30. FPV KOD RRV valdymo komplektas turi turėti kryptines, žemo profilio konstrukcijos radijo ryšio antenas (antenų bloką), skirtas FPV KOD RRV valdymo ir vaizdo signalams perduoti ir priimti.

2.31. FPV KOD RRV valdymo komplektas turi užtikrinti galimybę prisijungti prie antenų bloko, esančio ne mažesniu kaip 50 m atstumu nuo operatoriaus pozicijos. FPV KOD RRV valdymo ir vaizdo signalai tarp operatoriaus valdymo įrangos ir nutolusio antenų bloko gali būti perduodami optiniu kabeliu.

2.32. FPV KOD RRV operatorius turi turėti galimybę nuotoliniu būdu valdyti ant teleskopinio stovo įrengto antenų bloko kryptį horizontalioje ir vertikalioje plokštumose.

2.33. FPV KOD RRV operatorius turi turėti galimybę nustatyti antenų bloko nukreipimo azimutą laipsniais. Sistema taip pat turi suteikti galimybę, naudojant FPV KOD RRV buvimo vietos duomenis, automatiškai arba operatoriaus komanda nukreipti antenų bloką FPV KOD RRV kryptimi horizontalioje ir vertikalioje plokštumose. FPV KOD RRV buvimo vieta ir antenų bloko nukreipimo kryptis turi būti atvaizduojamos elektroniniame žemėlapyje.

2.34. FPV KOD RRV operatorius turi turėti galimybę valdymo pulto ekrane matyti nutolusio antenų bloko ir (arba) prie teleskopinio stovo įrengto autonominio elektros energijos šaltinio baterijos įkrovos lygį, jeigu tokia baterija naudojama.

2.35. FPV KOD RRV valdymo sistema turi suteikti operatoriui galimybę skrydžio metu reguliuoti radijo siųstuvo išėjimo galią arba turi užtikrinti automatinį dinaminį siuntimo galios reguliavimą, atsižvelgiant į radijo ryšio kanalo kokybę.
2.36.  FPV KOD RRV  įkraunamą bateriją, turi užtikrinančią FPV KOD RRV darbą ne mažiau kaip 20 min.
2.37. FPV KOD RRV  įkraunamos baterijos įkrovimas turi būti vykdomas  panaudojant įkrovimo įrenginį. 
2.38. 30 % FPV KOD RRV  turi būti pritaikyti skristi tamsiu paros metu (0,001 lx. – nėra menulio, debesuotumas vidutinis) . Šiam tikslui užtikrinti gali būti panaudotos termovizines arba naktinio matymo kameros. 
3. PRIVALOMAS FPV KOD RRV   KOMPLEKTAS

3.1. FPV KOD RRV sistemą sudaro: 

3.1.1. FPV KOD RRV   (kiekvienas vienetas su baterija , inicijavimo plokšte) – 50 vnt
3.1.2. FPV KOD RRV valdymo komplektas: akiniai, BO valdymo pultas (su baterijomis ir antenomis ir kita reikalinga įranga) -1 vnt.

3.1.3  FPV KOD RRV Papildomas stebėjimo komplektas – 1vnt.
3.1.4. Antenų teleskopinis stovas ( ne mažiau 12m. aukščio) su antenų bloku su kabeliu (ne mažiau 50 m.) -1 kompl.

3.1.5. FPV KOD RRV skirtas įkraunamų baterijų pakrovėjas -1 vnt.

3.1.6. FPV KOD RRV paleidimo stovas  -1 vnt.

3.1.7. Dėžės skirtos  FPV KOD RRV  sistemos transportavimui ir  saugojimui.-1 kopl.
4. PARAMA IR IŠLAIKYMAS
4.1. Turi būti organizuoti 20 asmenų operatorių mokymai eksploatuoti FPV KOD RRV, valdymo komplektą ir naudotis pagalbinėmis programomis, įskaitant praktinius skrydžius. Mokymai pagal poreikį gali būti vykdomi Lietuvos Respublikos arba trečiosios šalies teritorijoje.

4.2. Baigęs mokymus personalas turi gebėti:

  išskleisti, panaudoti ir surinkti FPV KOD RRV;

  atlikti visas FPV KOD RRV paruošimo skrydžiui procedūras;

  išskleisti, paruošti darbui ir eksploatuoti FPV KOD RRV valdymo komplektą, įskaitant teleskopinį stovą, nutolusį antenų bloką, antenų nukreipimo ir radijo ryšio parametrų valdymo funkcijas;

  atlikti FPV KOD RRV skrydžius dienos ir nakties sąlygomis;

  užfiksuoti taikinį FPV KOD RRV atmintyje, koreguoti taikymosi tašką ir atšaukti taikinio fiksavimą;

  perjungti FPV KOD RRV kovinį užtaisą iš saugios būsenos į kovinę būseną ir grąžinti jį į saugią būseną;

  valdymo pulto ekrane kontroliuoti FPV KOD RRV kovinio užtaiso faktinę būseną;

  naudotis FPV KOD RRV valdymo komplekto funkcija, skirta operatoriaus gaunamam vaizdui perduoti į vadavietę ar kitą nutolusią vietą per išorinį IP duomenų perdavimo tinkle

.4.3. Tiekėjas turi suteikti ne trumpesnį kaip 12 mėnesių garantinį laikotarpį FPV KOD RRV komplekto įrangai. Garantinis laikotarpis kiekvienam perduotam FPV KOD RRV ir valdymo komplektui skaičiuojamas nuo atitinkamos įrangos priėmimo dienos.

4.4. Garantinio laikotarpio metu tiekėjas turi užtikrinti konsultacijas techniniais, eksploatavimo, programinės įrangos ir kitais su FPV KOD RRV bei jo valdymo komplekto naudojimu susijusiais klausimais.

__________________________________________            _________

         (pareigos, k. l., vardas, pavardė)                                      (parašas)                            (data)

